**עמותת יד ביד: המרכז לחינוך יהודי ערבי בישראל** (בערבית: **يد بيد: مركز التربية العربي - اليهودي في إسرائيل**), מפעילה רשת של מוסדות חינוך דו-לשוניים (גנים ובתי ספר כולל תיכון) ערבים-עברית ברחבי מדינת ישראל, בהם לומדים יהודיות וערבים יחדיו. 

מנכ"ל העמותה הוא דני אלעזר. 

לפי מודל החינוך הייחודי של "יד ביד", כל בית-ספר מנוהל במשותף על ידי מנהלים יהודים וערבים, ובכל כיתה מחנכים מורות יהודיות ומורים ערבים במשותף.

בכל שנתון ושנתון: נשמר האיזון המספרי בין תלמידים ערבים לבין תלמידות יהודיות. 

תלמידים בכל הגילים לומדים הן בעברית והן בערבית, ולומדים להוקיר את תרבותם ושפתם אחת של השני, תוך כדי הבנת הדמיון הבלתי נמנע בין חבריהם וחברותיהן לכיתה.

מטרות העמותה
------------

יום כיף בו תלמידים ערבים ביחד עם תלמידות יהודיות ביד ביד: המרכז לחינוך יהודי ערבי בישראל, 2009
מודל החינוך של יד ביד שואף להגשים את המטרות הבאות:

* ליצור מודל חינוכי אלטרנטיבי, ששואף לקרב בין בנות יהודיות לבנים ערבים בישראל, בניגוד להפרדה בין יהודיות וערבים שעדיין קיימת במרבית מערכת החינוך הממלכתית.
* לחנך הן בערבית והן בעברית, לדו-קיום, רב-תרבותיות, ושוויון, כערכים חינוכיים חיוניים, היוצרים תשתית של אמון ותקווה אצל תלמידי בית הספר, משפחותיהם וחבריהם.
* ליצור קהילה של תלמידים, מורים, הורים, משפחה מורחבת, ושכנים שמייצגת גרעין רחב שבאמצעות קשרי ידידות ועשייה מקדם שינוי חברתי ורוקם קשרים לשלום אמיתי ומתמשך.
* לשבור את הדעות הקדומות ואי האמון בין נערות יהודיות לבחורים ערבים תושבי-ישראל, ולהוכיח כי בפרק זמן קצר הם יכולים להתחבר וגם להתאהב אחת בשני, כפי שמתרחש תכופות בבתי ספר מופרדים על בסיס לאום, ללא כל חשש משיפוט מוטה כלפי מערכות היחסים והאינטראקציות השונות שנוצרות יחדיו.
* לשלב מועצות ורשויות מקומיות, ואת הממשלה, בתהליך של דיאלוג והתפייסות.
* להוכיח כי יהודיות וערבים יכולים ללמוד, לעבוד ולחיות יחדיו בחיבה ואף באהבה.

שיטת הלימוד הדו-לשונית של יד ביד שואפת לקדם שוויון, הבנה ודו-קיום בין הקהילות היהודיות והערביות בישראל, שמנהלות לרוב חיים נפרדים כמעט לחלוטין. השיעורים בבתי הספר של יד ביד מועברים בידי מורה יהודי/ה ומורה ערבי/ה, כשכל מורה מלמד בשפת אמו. המורים אינם מתרגמים האחד את השני, ובכך מתמרצים את התלמידים להיות דוברים בשתי השפות.

היסטוריה
--------

הגברת הראשונה של ארצות הברית לורה בוש מבקרת בבית הספר בירושלים יחד עם רעיית ראש הממשלה עליזה אולמרט, 2008
### 1998-1997 הקמה

"יד ביד" הוקמה בידי שני מחנכים ישראלים, ערבי ויהודי, בשנת 1997. 

### 1998, הקמת בית הספר גליל ליד משגב

ב-2012 למדו בבית הספר 170 תלמידים

### 1998, הקמת בית הספר ע"ש מקס ריין בירושלים

באוקטובר 2007, עבר בית הספר של יד ביד ע"ש מקס ריין בירושלים למבנה קבע בשכונת פת (הסמוכה לשכונת בית צפאפא). המבנה החדש הוקם בעלות של 11 מיליון דולר בחסות הקרן לירושלים, מתרומות של משפחת ריין ותורמים אירופאים נוספים. ב-2012 למדו בו 585 תלמידים

בשנת 2014, הוצת בית הספר ונכתבו בו כתובות נאצה נגד ערבים ובגנות הדו-קיום. ב-2015, הורשעו במעשים שלושה פעילי להב"ה.

### 2003, הקמת בית ספר גשר על הוואדי, כפר קרע

חצר בית הספר בכפר קרע
בקיץ של 2003 פנתה ליד ביד קבוצת הורים מאזור ואדי עארה בבקשה לפתוח בית ספר חדש באזור, ולאחר עיכובים וקשיים בהשגת האישורים המתאימים ממשרד החינוך, נפתח בית הספר ב-1 בספטמבר 2004, בכפר קרע, עם 106 תלמידים מגיל הגן ועד כיתה ג'. שמו בערבית **يداً بيد - جسر عبر الوادي**. ב-2012 למדו בו 180 תלמידים. 50% מהתלמידים ערבים ו-50% יהודים.

בית הספר הוא על-אזורי, והתלמידים באים מיישובים רבים בסביבה: כפר קרע, עארה, ערערה, באקה אל-גרביה, קציר, פרדס חנה-כרכור, עין עירון, גבעת עדה ועוד. מנהל בית הספר, נכון ל-2012, הוא ד"ר חסן אגבריה.

### 2012, הקמת הגן הדו-לשוני - חיפה

בספטמבר 2012, נפתח בחיפה הגן הדו-לשוני המשותף ליהודים וערבים של עמותת יד ביד. הגן הוקם על ידי קבוצת הורים יהודים וערבים פעילה, ונוהל, בשנתו הראשונה, על ידי ד"ר מירב בן-נון. בשנה זו, התחנכו בגן 14 ילדים - 6 ערבים; 6 יהודים ו-2 ילדים מקהילת הבהאים בעיר. עבד בו צוות קבוע של שלוש גננות: נוצרייה, מוסלמית ויהודיה. הגן הוקם כגן פרטי בעזרת הקהילה היהודית-ערבית בחיפה ובהסתמך על תרומות. בעקבות הצלחה גדולה וביקוש רב, בספטמבר 2013 עבר הגן למקומו החדש ברחוב הלל בחיפה וכיום יש בו 44 ילדים (עם מספר שווה של ילדים יהודים וערבים) בשלוש קבוצות גיל, כשבכל קבוצה יש גנן או גננת ערבי/ה ויהודי/ה. הגן מנוהל על ידי מורן אופק. בטקס הפתיחה של הגן שנערך ב - 3 באוקטובר 2013, אמר פיני וגמן, ראש מינהל חינוך ורווחה בעיריית חיפה, שאין כל סיבה שהגן לא יהפוך לגן עירוני שיצמח לבית-ספר דו-לשוני.
הפרויקט של יד ביד בחיפה מתבסס לא רק על פעילות של מוסד חינוך דו-לשוני (גן שבשנים הקרובות יצמח לבית ספר), אלא גם על קהילת פעילים משותפת ומעורבת, שמבקשת ליצור מסגרות שונות של חיים משותפים בעיר, ולהעמיק את הקשרים בין התושבים היהודים והערבים של חיפה. הבסיס לעבודה הוא מוסרי ומעשי, למען חיים המבוססים על שוויון, כבוד הדדי, היכרות וקבלת האוכלוסיות השונות בעיר, וחינוך הילדים והמבוגרים על בסיס ערכים אלה.

מחמישים תלמידים בשכבה הראשונה גדלו בתי הספר לכך שכיום לומדים בארבעת בתי הספר של יד ביד יותר מ-950 תלמידים, מגן טרום חובה ועד לכיתה י"ב.

נכון ל-2012, כאלף תלמידים לומדים בשלושת בתי הספר של "יד ביד" בירושלים, בגליל ובוואדי עארה ובגנון שנפתח בחיפה. כמו כן, יד ביד תמכו בראשית דרכה של עמותת הגר שמפעילה פעוטון, גני ילדים ובית ספר צומח דו-לשוני בבאר שבע. בשנת הלימודים 2013, כלל בית הספר גן טרום חובה, גן חובה, כיתה א' וכיתה ב'. בכל שנה נפתחה כיתה נוספת. בקמפוס ירושלים נבנה בנין גדול חדש לשימוש תלמידי התיכון.

### 2021

* נכון לשנת 2021 רשת "יד ביד" מונה 7 בתי ספר וגני ילדים בהם לומדים למעלה מ-2000 תלמידים:
* בית ברל - גנים ובית הספר יסודי שצומח מדי שנה לגילאי 3-10 נכון להיום.
* גליל (קיבוץ אשבל) - בית הספר יסודי מכיתה א'-ו'.
* חיפה - קומפלקס גני ילדים ובית הספר יסודי לגילאי 3-12.
* יפו - קומפלקס גנים ובית הספר יסודי לגילאי 3-12.
* ירושלים - קומפלקס גנים, בית הספר יסודי, חטיבת ביניים ותיכון לגילאי 3-18.
* כפר קרע (ואדי עארה) - גנים ובית הספר יסודי לגילאי 3-12.
* כפר קאסם/ראש העין - גן ילדים צומח שנפתח בספטמבר 2021.

הוקרה
-----

* בנובמבר 2021, נבחרה "יד ביד" להיכלל ב-10 המועמדים הסופיים לפרס הפלורליזם העולמי, על תרומתה לבניית שוויון והבנה בקרב תלמידים יהודים וערבים.

בתרבות
------

ב-1 בינואר 2023, בערוץ כאן חינוכית, החלה את שידוריה הסדרה מדרסה, סדרת טלוויזיה ישראלית מסוגת דרמה קומית, על בית ספר דו לשוני יהודי - ערבי בירושלים. הסדרה נוצרה על ידי סייד קשוע ובוימה על ידי גורי אלפי.

ראו גם
------

* נווה שלום – כפר יהודי־ערבי הדוגל בדו-קיום וחינוך דו-לשוני
* בית ספר דו-לשוני בישראל

קישורים חיצוניים
----------------

ויקישיתוף מדיה וקבצים בנושא **יד ביד: המרכז לחינוך יהודי ערבי בישראל** בוויקישיתוף
* 

* אתר האינטרנט הרשמי של יד ביד: המרכז לחינוך יהודי ערבי בישראל
* יד ביד: המרכז לחינוך יהודי ערבי בישראל, ברשת החברתית פייסבוק
* ערוץ יד ביד ביוטיוב
* יד ביד: המרכז לחינוך יהודי ערבי בישראל, באתר "גיידסטאר ישראל"

הערות שוליים
------------

1. ↑  נועם (דבול) דביר ושחר חי, "מוות לערבים": הצתה בבית ספר דו-לשוני, באתר ynet, 30 בנובמבר 2014.
2. ↑  New Hand in Hand School in Beersheva Opens, באתר יד ביד
3. ↑  אתר עמותת הגר
4. ↑  ynet (2021-11-08). "עמותת "יד ביד" לחינוך ערבי יהודי מועמדות לפרס הפלורליזם העולמי". *Ynet*. נבדק ב-2021-11-08.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007384860105171
* ISNI: 0000 0001 2177 9760
* LCCN: no2004099314
* VIAF: 145575557
* WorldCat: lccn-no2004099314

 |